इस अवसर पर माइक्रोसॉफ्ट इंडिया के अध्यक्ष, श्री अनंत महेश्वरी ने कहा, ‘सर्फेस लोगों को अपने कार्यक्षेत्र में अधिक सक्षम बनाने के माइक्रोसॉफ्ट के मिशन का प्रतीक है। वैश्विक स्तर पर और भारत में, उपभोक्ता एवं उद्यम, दोनों क्षेत्रों में तेजी से बढ़ रहे सर्फेस कम्यूनिटी को देखकर हमें काफी प्रोत्साहन मिल रहा है। सर्फेस बुक 2 और सर्फेस लैपटॉप ने शैली, गति, सुरक्षा और रचनात्मकता को सक्षम बनाने की दृष्टि से नए मानदंड स्थापित किए हैं। आज, हम बेहद उत्साह एवं प्रसन्नता के साथ भारत में इन अभिनव उपकरणों को लॉन्च कर रहे हैं।’